Vyhodnotenie medzirezortného pripomienkového konania

	Správa o poskytnutej štátnej pomoci v Slovenskej republike za rok 2001 bola predložená na pripomienkovanie všetkým výkonným ústredným orgánom štátnej správy a ďalším inštitúciám. Pripomienky jednotlivých posudzovateľov správy sú spracované a vyhodnotené v nasledujúcom prehľade.

Prehľad pripomienok ústredných orgánov štátnej správy 
a  ostatných pripomienkujúcich inštitúcií a orgánov a stanoviská predkladateľa k týmto pripomienkam

Organizácia: | Pripomienky: | Vyhodnotenie:

podpredseda vlády SR
Pál Csáky

Bez pripomienok.

podpredníčka vlády SR
Mária Kadlečíková

Bez pripomienok.

ÚV SR  - sekcia kontroly | Bez pripomienok. |

Ministerstvo dopravy, pôšt a telekomunikácií SR

A. Na str. 2 v ods.1 odporúča zmeniť začiatok vety nasledovne:
 “...zákona NR SR  č. 231/1999 Z. z. o štátnej pomoci v znení zákona NR SR č.434/2001 Z. z., ktorým sa mení a dopĺňa zákon  NR SR č. 231/1999 Z. z. o štátnej pomoci, vypracoval správu o ...”.

B. V oblasti kombinovanej dopravy do správy zapracovať nenávratný finančný príspevok v čiastke 1 490 015 Sk , ktorý bol vyplatený spoločnosti  VARGAŠPED  s.r.o. Nové Zámky v roku 2001.

Poznámka. Ostatné pripomienky nie sú viazané na predkladanú správu. Sú koncepčného charakteru súvisiace s činnosťou ÚŠP, pričom väčšina z nich môže byť v budúcnosti akceptovaná.  a budeme sa nimi zaoberať osobitným spôsobom

A. Akceptované

B. Neakceptované
 (Nejde o štátnu pomoc; ak by išlo o  de minimis potom by to bola neoprávnená  pomoc. V podkladoch MDPT SR sa uvádza že ministerstvo neposkytlo žiadateľom žiadne finančné príspevky  v roku 2001.)

Ministerstvo zahraničných vecí SR | Bez pripomienok. |

Ministerstvo vnútra  SR

Sekcia verejnej správy :
Bez pripomienok.

Všeobecná sekcia :

A. Konkrétne pomenovanie subjektov, ktorým boli finančné prostriedky poskytnuté, najmä  ak  sa pomoc týka daňových úľav, záruk, s vyčíslením poskytnutej sumy, t.j. adresné určenie pomoci.

B. Zoznam subjektov, ktoré požiadali  štátnu pomoc, účel na ktorý ju žiadali, dôvod jej zamietnutia.

C. Vyhodnotenie dosiahnutého prospechu z poskytnutia štátnej pomoci, a efektívnosti ktorá z pomoci vyplynula pre subjekty a regióny.

D. Vykonané kontroly účelového použitia prostriedkov štátnej pomoci.

E. Sankcie uložené pri porušení  podmienok, za ktorých bola pomoc poskytnutá, prípadne vyvodená osobná zodpovednosť.

F. Porovnanie údajov poskytovateľov štátnej  dotácie so štátnym záverečným  vysporiadaním, ktoré sa predkladajú na MF SR

A. Akceptované

B. Neakceptované
(Nie je  cieľom ani predmetom správy)

C. Neakceptované
(Nie je  cieľom ani predmetom správy)

D. Neakceptované
(Nie je  cieľom ani predmetom správy)

E. Neakceptované
(Nie je  cieľom ani predmetom správy)

F. Neakceptované
(Nie je  cieľom ani predmetom správy)

Ministerstvo hospodárstva SR

A. Na strane  7 v druhom  riadku tabuľky „Výskum a vývoj“  odporúča upresniť finančnú čiastku  (mil. Sk)  a (%)  za celú  Slovenskú republiku.

B. V časti 2. „Regionálna pomoc“  na str.10 v treťom odstavci žiada doplniť  druhú vetu  nasledovne : „Stropy regionálnej mapy neplatia pre oblasť poľnohospodárstva, rybárstva a výskumu a vývoja“. V nadväznosti na uvedené doplnenie tejto druhej vety žiada upresniť piatu vetu v tomto odstavci.

 
C. V časti 3.1 „Výskum a vývoj“ žiada upraviť prvú vetu takto:  „... hospodárstva SR skutočne poskytnutá štátna  pomoc na riešenie  36 úloh  rozvoja vedy a techniky v celkovom objeme 269 117 tis. Sk. Z toho :

a) „bežné  výdavky“ (kategória 630- Tovary a služby):                               66 659 tis. Sk

b) „dotácie“ (kategória 641,644 – Bežný transfer):                                 192 943 tis. Sk  

c) „mimorozpočtové zdroje“ získane z privatizácie Telekomunikácií: 9 515 tis. Sk
Programová náplň úloh rozvoja vedy a techniky bola orientovaná do týchto  vládou  SR schválených oblastí ....”.

D. V tabuľke na strane 15 : „Výskum a vývoj“ žiada upraviť finančné prostriedky na výskum a vývoj, ktoré poskytlo  Min. hospodárstva SR  v roku 2001 na základe citovaných zákonov, Výnosu MF SR  a na základe Vami schválených poskytnutí štátnej pomoci  na jednotlivé úlohy výskumu a vývoja.

E. V časti „Štátne programy“ na str. 17 v treťom odstavci žiada nahradiť predposlednú vetu spresneným textom: „Výška mikropôžičiek poskytnutých v 57 prípadoch malým podnikateľom v rámci Mikropôžičkového programu dosiahla hodnotu 18 955 tis. Sk“.

F. Na str. 22 v časti 4.5 „Uhoľné baníctvo“ žiada opraviť čiastku 94 381 na hodnotu 95 147 tis. Sk a čiastku 27 300 tis. Sk zmeniť na 27 730 tis. Sk.

G. Správu odporúča doplniť o prílohu, ktorá by obsahovala zoznam schválenej štátnej pomoci podľa jednotlivých príjemcov, vrátane účelu a výšky poskytnutej štátnej pomoci.

A. Neakceptované
 (Ide iba o štátnu pomoc;  de minimis  nie je predmetom správ. Akceptuje sa  pripomienka C a podľa toho sa upraví tento riadok.)

 B. Akceptované

C. Akceptované

D. Akceptované

E. Akceptované

F. Akceptované

G. Akceptované

Ministerstvo financií SR

A. Žiada vypustiť alebo prepracovať úvod do podoby kompatibilnej so správou.

B. Odporúča predložiť  ako prílohu k správe rozpis poskytnutej štátnej pomoci za jednotlivé subjekty, členenie podľa kategórie štátnej pomoci.

C. Žiada vypustiť časť 2.1 „Regionálna mapa štátnej pomoci“, pretože je nadbytočná.

D. V časti 2.2.1 „Investičná pomoc“ žiada nahradiť text druhého odstavca nasledovným:

„V jednotlivých prípadoch išlo o nasledovné prípady fiškálnej pomoci:
-     úľava z penále za oneskorené zaplatenie dane z príjmov
-	právnických osôb
-	úľava z penále za oneskorené zaplatenie dane z pridanej hodnoty
-	povolenie odkladu platenia spotrebnej dane
-	povolenie odkladu platenia dane z pridanej hodnoty
-	úľava z dane z prevodu a prechodu nehnuteľností
-	úľav z úrokov a zo sankcií, t.j. pokút, zvýšenia dane
-	úľava z penále  na dani zo závislej činnosti a funkčných pôžitkov.”.

E. V časti 2.2.1 „Investičná pomoc“ žiada nahradiť text tretieho  odstavca nasledovným:
„Možnosť poskytnutia uvedených úľav a povolenia odkladov vyplynula zo zákona SNR č.318/1992 Zb. o dani z dedičstva, dani z darovania a dani z prevodu a prechodu   nehnuteľností v znení  neskorších predpisov a v nadväznosti na uvedený zákon z opatrenia Ministerstva financií SR č. 62/6660/1996 zo dňa 19.3.1996 v znení opatrenia č.6/6-62/1997 zo dňa 16.6.1997 a ďalej zo zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.“.

F. Žiada vypustiť časť  „Štátna pomoc pre výrobné družstvá invalidov”.

G. V časti 4.5   „Uhoľné baníctvo”   v druhom odstavci odporúča upraviť čiastku 37, 26 mil. Sk na tvar  37 266,6 tis. Sk za všetky ťažobné organizácie. Konkrétne za uhoľné baníctvo bolo povolené zníženie platenia úhrad za vydobyté nerasty v celkovej výške  34 362,6 tis. Sk a za ostatné 2 904,0 tis. Sk.

H. Navrhuje zmeniť názov časti  4.5 „Uhoľné baníctvo“.

I. V texte  časti 4.5 „Uhoľné baníctvo” žiada  použiť miesto  
 „poskytnutá úľava z poplatku za vydobytý nerast” spojením  „zníženie platenia úhrad za vydobyté nerasty”.

 J. V časti 5 „Vývoj hospodárstva SR za rok 2001” žiada uviesť informačný zdroj, z ktorého boli údaje prevzaté.

A. Akceptované čiastočne
(Úvod správy bol dopracovaný.)

B. Akceptované

C. Neakceptované
 (Regionálna mapa štátnej pomoci úzko súvisí so schvaľovaním a poskytovaním štátnej pomoci) 

D. Akceptované

E. Akceptované

F. Akceptované

G. Akceptované čiastočne
(Uhoľné baníctvo je samostatný citlivý sektor podľa legislatívy EU. Akceptované sú úpravy číselných hodnôt.)

H. Neakceptované
(viď poznámku G.)

I. Akceptované

J. Akceptované

Ministerstvo kultúry SR | Bez pripomienok. |
Ministerstvo obrany SR | Bez pripomienok. |
Ministerstvo privatizácie SR | Bez pripomienok. |
Ministerstvo zdravotníctva SR | Bez pripomienok. |

Ministerstvo výstavby a regionálneho rozvoja  SR

A. Na str. 12 v  časti „Oblasť regionálneho rozvoja”  navrhuje zmeniť 1. odstavec nasledovne: 
„V roku 2000 vláda svojím uznesením č. 578/2000  zo dňa 12 júla 2000 schválila Program štátnej pomoci  na rozvoj okresov s vysokou mierou nezamestnanosti (ďalej len program)  a Kritéria na realizáciu Programu štátnej pomoci na rozvoj okresov s vysokou mierou nezamestnanosti (ďalej len kritéria), vytvorené na podporu okresov, ktoré boli zaradené v Integrovanom pláne regionálneho a sociálneho rozvoja regiónov SR. Do týchto vybraných regiónov sa má  koncentrovať finančná  pomoc z predvstupových fondov, ako aj z rozpočtových prostriedkov určených na podporu regiónov.”.

B. Na str. 13 v štvrtom odstavci zhora  žiada zmeniť uvádzanú číselnú  hodnotu  324 134 tis. Sk na  324 143 tis. Sk.

A. Akceptované

B. Akceptované

Ministerstvo spravodlivosti SR | Bez pripomienok. |

Ministerstvo  práce soc. vecí a rodiny SR

A. Správa nepodáva dostatočne konkrétny a adresný obraz  o poskytnutej štátnej pomoci v roku 2001.

B. Na str. 7, tabuľka, kolónka „Horizontálna pomoc“. Celkový rozsah  tejto pomoci bol 2127 tis. Sk. Z toho len 19 % je vecne klasifikovaných a 81 % je uvedené  ako ostatné. Domnievame  sa že len malá, zostávajúca časť celku môže byť takto označená a nie 4/5  celého objemu tejto pomoci.

C. Podľa  ust. § 1 odst. 3 písmeno c) zákona č.231/1999 Z. z. o štátnej pomoci v platnom znení pomoc na podporu zamestnanosti (§ 7b cit. zákona) , ak nie je vyššia ako minimálna pomoc sa nepovažuje za štátnu pomoc. Pomoc  určená na iné účely, aj keď nedosahuje výšku minimálnej  pomoci  je štátnou pomocou a mala by sa v správe uvádzať. Táto správa viackrát uvádza, že minimálna pomoc bola poskytnutá, ale ju neidentifikuje, pričom v súčte zrejme pôjde o nemalú sumu.

D. Pri regionálnom pohľade na poskytnutú pomoc nie je zrejmé, koľko prostriedkov bolo skutočne alokovaných (nie schválených, ale poskytnutých)  do jednotlivých regiónov. Rovnako, pre transparentnosť by bolo potrebné vedieť konkrétnych príjemcov štátnej pomoci.

E. K zákonu č. 387/1996 Z. z. o zamestnanosti v znení neskorších prepisov boli zo strany EK vznesené výhrady pre jeho údajný  nesúlad s acquis vo veci podpory zamestnávania evidovaných nezamestnaných prostredníctvom nástrojov aktívnej politiky trhu práce. V tomto smere dáva naším argumentom za pravdu.

F. Správa neposkytuje žiadny konkrétny údaj, koľko  a akých pracovných miest bolo vďaka poskytnutej štátnej pomoci v roku 2001 vytvorených. Žiadame tento údaj do správy doplniť.

A. Akceptované 
(Správa bola doplnená o inventár štátnej pomoci konkretizujúci obraz o poskytnutej štátnej pomoci v roku 2001.)

B. Neakceptované
(V rozsahu 81 % bola poskytnutá štátna pomoc  formou štátnych  záruk uvedených v prílohe správy.)

C. Neakceptované
(Minimálna  pomoc nie je predmetom správy.)

D. Akceptované čiastočne
(Konkrétni príjemcovia regionálnej  štátnej pomoci  sú uvedení v prílohe. Poskytnutá pomoc v zmysle Programu štátnej pomoci  na rozvoj okresov s vysokou mierou nezamestnanosti je de minimis a nie je predmetom správy.)

E. Nejde o pripomienku k správe ale o konštatovanie faktu k všeobecnému problému zamestnanosti.

F. Neakceptované
(Nie je cieľom ani predmetom predkladanej správy ani ÚŠP.)

Ministerstvo pôdohospodárstva SR | Bez pripomienok. |
Ministerstvo životného prostredia SR | Bez pripomienok. |
Protimonopolný úrad SR | Bez pripomienok. |

Úrad pre normalizáciu, metrológiu a skúšobníctvo SR

A. Odporúča upraviť používanie skratiek s prílohou č.2 k legislatívnym pravidlám vlády SR a navrhuje používať takéto skratky v texte až po ich predošlom zavedení.

B. V časti  2.2 „Regióny podľa čl. 87(3)(a)”  navrhuje zvážiť či stať o poskytovaní podpory Štátnym fondom rozvoja bývania by nebolo vhodné z časti „Oblasť výskumu a vývoja“ presunúť do časti „Oblasť bývania”.

A. Akceptované čiastočne
( Ide o všeobecne používané a známe skratky.)

B. Akceptované

Správa štátnych hmotnych rezerv SR | Bez pripomienok. |

Štatistický úrad  SR

Časť materiálu č. 5. „Vývoj hospodárstva Slovenskej republiky za rok 2001“  odporúča  upraviť text nasledovne:

A. Ods. č.1
V ekonomike sa za rok 2001 podľa predbežného odhadu vytvoril hrubý domáci produkt v bežných cenách v objeme 989,3 mld. Sk, čo bolo oproti rovnakému obdobiu minulého roka viac o 8,9 %.

B.  Ods.č.2
Tempo rastu v stálych cenách dosiahlo 3,3 %. Objem pridanej hodnoty v stálych cenách vzrástol v porovnaní s rokom 2000 o 3,5 %. Medziročný vývoj hrubého domáceho produktu súvisel s jeho rastom v odvetviach doprava (14,7 %), pošta a telekomunikácie (9,9 %), priemyselnej výrobe (10,2 %)~~,~~  Pokles bol v pôdohospodárstve (o 5 %) a stavebníctve (o 1,5 %), výrobe a rozvode elektriny, plynu a vody (o 43,1 %), ťažbe nerastných surovín (o 7,9 %). Rast HDP ovplyvnilo zvýšenie zahraničného dopytu (o 6,5 %).
V štruktúre domáceho dopytu, ktorý sa zvýšil oproti rovnakému obdobiu minulého roka (o 7,5 %), výrazne vzrástla tvorba hrubého fixného kapitálu (o 9,6 %), konečná spotreba verejnej správy (o 5,1 %), vzrástla aj konečná spotreba domácností (o 4 %) a  poklesla konečná spotreba neziskových inštitúcií slúžiacich domácnostiam (o 3,4 %). Pasívne saldo zahraničného obchodu tovarov a služieb dosiahlo v bežných cenách 83,7 mld. Sk.

C. Ods.č.3
Súkromný sektor sa (podľa odhadu) podieľal na tvorbe hrubého domáceho produktu 83,7 % a zamestnával 68,5 % z celkového počtu zamestnancov hospodárstva SR v priemere za rok 2001. Podiel súkromného sektora na celkových tržbách z priemyselnej činnosti dosiahol 74,8 %. Z celkovej stavebnej produkcie vytvoril súkromný sektor 99,2 %. Z tržieb v maloobchode realizovali súkromné podniky  99,3 % a z tržieb
za nehnuteľnosti, prenajímanie a ostatné verejné služby 93,4 %.

D. Ods.č.12	
Medziročný rast tvorby hrubého fixného kapitálu podľa predbežných údajov za rok 2001 bol 9,6 % v stálych cenách, v bežných cenách 15,6 % a dosiahol hodnotu 309,6 mld. Sk. Z celkových výdavkov vynaložených na nadobudnutie hrubého fixného kapitálu realizovali 63,2 % nefinančné korporácie, 14,6 % sektor domácností, 12,8 % finančné korporácie, 8,8 % verejná správa a 0,6 % súkromné neziskové inštitúcie.

A. Akceptované

B. Akceptované

C. Akceptované

D. Akceptované

Úrad jadrového dozoru SR | Bez pripomienok. |
Úrad pre verejné obstarávanie SR | Bez pripomienok. |
Generálna prokuratúra SR | Bez pripomienok. |
Národná banka Slovenska | Bez pripomienok. |
SARIO | Bez pripomienok. |